## BELAJAR BAHASA SECARA HOLISTIK: APAKAH PANDANGAN MURID ?

## Zulkifli Osman
Fakulti Bahasa dan Komunikasi, Universiti Pendidikan Sultan Idris, Malaysia Korespondensi: 35900 Tanjong Malim, Perak, Malaysia
Pos-el : zulkifli@fbk.upsi.edu.my
Abstrak
Belajar  Bahasa  secara  Holistik :  Apakah  pandangan  Murid?. Pelbagai pendekatan  pengajaran  bahasa  seperti  pendekatan  struktural,  kod-kognitif,  dan komunikatif  dilaksanakan  di  bilik  darjah.  Pendekatan-pendekatan  tersebut mempunyai  kekuatan  dan  kelemahan  yang  tersendiri.  Pendekatan  kod-kognitif mementingkan  kemampuan  murid  menguasai  rumus  bahasa.  Pendekatan komunikatif  pula  mementingkan  proses  komunikasi  semata-mata.  Tujuan  kajian ini  adalah  untuk  memperkenalkan  pelaksanaan  pendekatan  holistik  dalam pengajaran  Bahasa  Melayu  bagi  memastikan  murid  dapat  belajar  bahasa  secara menyeluruh  atau  holistik.  Bagi  mendapatkan  data  tentang  pandangan  murid terhadap  pelaksanaan  pendekatan  ini,  soal  selidik  dan  temu  bual  separa  struktur dijalankan.  Bukti  dokumen  juga  digunakan  bagi  menyokong  data.  Seratus  dua puluh  lima  murid  dilibatkan  dalam  kajian  ini.  Mereka  terdiri  daripada  tiga  kelas Tingkatan Empat (SMA). Soal selidik dan temu bual ini ditadbirkan kepada murid selepas  modul  pengajaran  dijalankan.  Dapatan  kajian  mendapati  proses pembelajaran bahasa secara holistik menarik perhatian murid. Pendekatan ini juga dapat  meningkatkan  motivasi  murid  dan  kemahiran  bahasa  murid.  Implikasi kajian juga turut dibincangkan.
Kata Kunci : Belajar bahasa, pembelajaran bahasa, pendekatan holistik, modul pengajaran bahasa

## Abstract
Learning Language by Holistic Approach: What Atudent’s View”. A variety of teaching approaches such as structural approach, code-cognitive, communicative was  implemented  in  the  classroom.  These  approaches  have  their  own  specific strength and weakness.  The cod-cognitive approach emphasizes on the ability of the students to mastering the language competence. The communicative approach likewise to enhance on the communication process only. The purpose of this study is  to  introduce  the  implementation  of  the  holistic  approach  in  teaching  of  the Malay  Language  to  ensure  pupils  are  able  to  learn  the  language  as  a  whole  or holistic.  In  order  to  obtain  the  student’s  views  on  the  implementation  of  this approach,  questionnaire  and  semi-structured  interview  was  implemented. Document  analysis  also  used  in  order  to  support  the  data.  One  hundred  and twenty  five  students  are  involved  in  this  study  whose  consist  of  three  classes  of Form  Four  (SMA).  Questionnaires  and  interviews  were  administered  to  the students after teaching modules run. Results showed that the language process by using the holistic approach is more attractive. This approach is able to increase the  student’s  motivation  and  language  skills.  Implications  of  the  study  are  also discussed
Keywords : Learning language, language learning, holistic approach, language teaching modules

## PENDAHULUAN
Proses  pembelajaran  bahasa  di peringkat  sekolah  menengah  atas  (SMA) melibatkan  pelbagai  proses  berdasarkan aliran  atau  pegangan  yang  dijadikan panduan  oleh  guru  bahasa  itu  sendiri. Antara aliran yang mempengaruhi pendekatan  pembelajaran  bahasa  ialah pendekatan behaviorisme, mentalis, konstruktivisme  dan  bersepadu.  Dalam konteks  Malaysia,  pengaruh  pendekatan ini dalam proses pembelajaran bahasa juga tidak  terkecuali  (Awang  Sariyan,  2004; Yahya  Othman,  2005).  Namun,  proses pembelajaran  bahasa,  khususnya  Bahasa Melayu  di  Malaysia  dijalankan  secara bersepadu,  iaitu  mengambil  kira  semua pendekatan  yang  terdapat  dalam  dunia pembelajaran bahasa. Kajian ini akan cuba meninjau pandangan murid tentang proses pembelajaran Bahasa Melayu secara holistik  melalui  modul  pengajaran  Bahasa Melayu yang dibangunkan pengkaji.
Pendekatan tradisional
dan struktural yang dipelopori oleh Bloomfield, Edward Sapir, dan sebagainya pada  sekitar  1940-an  hingga  1950-an menitikberatkan  penguasaan  pengetahuan atau nahu bahasa serta memberi penekanan kepada aspek latih tubi bagi mengukuhkan kemahiran bahasa (Yahya Othman, 2005). Menurut Awang Sariyan (2004), pendekatan  ini  berpegang  kepada  lima prinsip  utama,  iaitu  (1)  bahasa  itu  adalah pertuturan,  dan  bukannya  tulisan,  (2) bahasa merupakan suatu himpunan kebiasaan,  (3)  ajarkanlah  bahasa,  bukan tentang  bahasa,  (4)  bahasa  ialah  apa-apa yang  dituturkan  oleh  penutur  jatinya, bukan apa-apa yang sepatutnya dituturkan, dan  (5)  bahasa  berbeza-beza.  Berdasarkan prinsip  di  atas,  jelas  bahawa  pendekatan ini  mementingkan  aspek  pertuturan  sahaja kerana  menurut  mereka  peniruan  penting bagi  membentuk  kebiasaan  berbahasa, khususnya  melalui  deria  pendengaran. Selain  itu,  pendekatan  struktural  juga memberi penekanan kepada (1) pengajaran kosa kata secara terpisah daripada konteks,
dan  (2)  huraian  yang  panjang  lebar terhadap  nahu  dan  bentuknya  sahaja (Brown, 2001).
Hal  ini  menunjukkan  bahawa pendekatan struktural masih boleh diaplikasikan  dalam  pengajaran  bahasa, khususnya bagi menjelaskan masalah nahu atau  rumus  tatabahasa  dan    mengatasi masalah  sebutan  dalam  kalangan  murid. Akan tetapi, pendekatan ini tidak berupaya melahirkan  insan  yang  menyeluruh  dan juga tidak memenuhi keperluan afektif dan kognitif  murid  sebagaimana  tuntutan falsafah dan matlamat pendidikan bahasa.
Dalam  tahun  1960-an,  pendekatan kod-kognitif yang diasaskan daripada teori pemerolehan  bahasa  generatif  tranformasi Chomsky  pula  muncul  dengan  andaian yang  bertentangan  dengan  pendekatan struktural  (Brown,  2000).  Pendekatan  ini percaya  dengan  anggapan  bahawa  setiap manusia  yang  normal  memiliki  alat pemerolehan bahasa (APB) yang ternurani, yang  membolehkan  manusia  memperoleh bahasa  secara  semula  jadi  dan  bukannya melalui  peniruan  (Brown,  2000;  Awang Sariyan,  2004).  Pendekatan  ini  juga memberi  penekanan  kepada  penguasaan rumus  bahasa  atau  keupayaan  linguistik. Oleh sebab itu, pendekatan ini menganjurkan  pengajaran  bahasa  secara formal  dan  deduktif  (Awang  Sariyan, 2005).
Teori pemerolehan bahasa fungsional  yang  memberi  penekanan kepada aspek fungsi bahasa pula melahirkan pendekatan komunikatif (Awang  Sariyan,  2004).  Brown  (2000) menjelaskan bahawa pendekatan ini memberi  penekanan  kepada  aspek  makna dalam  konteks  fungsi  bahasa  yang melibatkan interaksi sosial antara penuturnya.  Dell  Hymes  (disebut  dalam Awang  Sariyan,  2004)  dan  Richards (2001)  menjelaskan  bahawa  pengajaran bahasa  hendaklah  memberi  penekanan kepada keupayaan komunikatif. Dalam hal ini,  bagi  mengajar  bahasa,  fungsi  bahasa dalam  konteks  dan  situasi  penggunaan
yang  sebenar  hendaklah  diberi  keutamaan (Halliday, 1973; Littlewood, 1992).
Bagi menjadikan amalan
pengajaran bahasa lebih bermakna, Brown (2001)  mencirikan  pengajaran  bahasa kepada enam ciri utama, iaitu (1) matlamat utama pengajaran bahasa adalah penguasaan semua kecekapan komunikasi, (2)  teknik  pengajaran  bahasa  direka bentuk  bagi  membolehkan  murid  belajar bahasa secara autentik dan menggunakannya berdasarkan fungsi yang bermakna,  (3)  kelancaran  dan  ketepatan berbahasa  saling  melengkapi,  namun kelancaran  lebih  dipentingkan  daripada ketetapan  berbahasa,  (4)  tugasan  yang diberikan kepada murid hendaklah memberi  peluang  kepada  mereka  untuk menggunakan bahasa secara produktif dan bebas,  (5)  murid  diberi  kebebasan  untuk belajar bahasa mengikut gaya dan kemampuannya  sendiri,  dan  (6)  guru berperanan sebagai fasilitator sahaja.
Berdasarkan penekanan yang diberikan  dalam  pendekatan  komunikatif, jelas  bahawa  pendekatan  ini  hanya memberi  penekanan  kepada  keupayaan komunikatif  dan  tidak  mengambil  kira keupayaan  linguistik  dan  mengabaikan tatabahasa (Awang Sariyan, 2004; Brown, 2001).
Selain pendekatan di atas, pendekatan pengajaran bahasa juga diadaptasi daripada andaian yang dilahirkan  oleh  golongan  konstruktivis. Brown (2000) menjelaskan bahawa pendekatan pengajaran bahasa juga dipengaruhi  oleh  teori  perkembangan kognitif  yang  dipelopori  oleh  Jean  Piaget dan teori hubungan interaksi dan perkembangan  bahasa  (Lev  Vygotsky). Berdasarkan  teori  perkembangan  kognitif, pengajaran  bahasa  hendaklah  mengambil kira  perkembangan  kognitif  murid  kerana proses  mentafsir  makna,  peristiwa  dan tindakan dalam kalangan murid melibatkan tahap yang berlainan.
Sementara itu, teori perkembangan bahasa Lev Vygotsky atau
teori sosiokonstruktivisme  berandaian  bahawa
proses  belajar  lebih  bermakna  dan berkesan  jika  wujudnya  hubungan  sosial antara kanak-kanak dengan persekitarannya  (Juriah Long,  1998; Brown,  2000;  Yahya  Othman,  Roselan Baki & Naffi Mat, 2009).
Gallaghan  (1999,  dipetik  dalam
Awang  Salleh,  Awang  Wahap,  &  Zamri Mahamod,  2006)  menyatakan  bahawa pendekatan  ini  berpegang  kepada  empat prinsip  utama,  iaitu  (1)  kanak-kanak membina  pengetahuan  dari  konteks  sosial ke  konteks  individu,  (2)  perkembangan tidak  dapat  dipisahkan  daripada  konteks sosial,  (3)  Zon  Perkembangan  Terhampir ( Zon  of  Proximal  Development), dan  (4) bahasa memainkan peranan penting dalam perkembangan kanak-kanak. Kajian Juriah Long (1998) menunjukkan bahawa kanak- kanak menguasai bahasa apabila berlakunya  interaksi  dengan  ibu  bapa  dan penjaganya.
Berdasarkan  perbincangan  di  atas, jelas bahawa setiap aliran atau pendekatan pengajaran  bahasa  memberi  penekanan yang  berlainan.  Pendekatan  struktural memberi  penekanan  kepada  kemahiran lisan dan struktur bahasa, pendekatan kod- kognitif  pula  memberi  penekanan  kepada pengetahuan  tentang  rumus  bahasa  dan penguasaan  keupayaan  linguistik.  Fokus yang  diberikan  oleh  pendekatan  kod- kognitif terhadap pengajaran bahasa disanggah  oleh  pendekatan  komunikatif yang memberi penekanan kepada penguasaan keupayaan komunikatif semata-mata.  Sementara  itu,  pendekatan pengajaran bahasa yang dilahirkan daripada  teori  perkembangan  bahasa melihat bahawa pengajaran bahasa hendaklah  mengambil  kira  perkembangan umur kanak-kanak dan interaksinya dengan  alam  persekitarannya.  Bertitik tolak daripada kekurangan dan kelompangan tersebut, pendekatan
bersepadu  lahir  dengan  harapan  proses pembelajaran  bahasa  dapat  berlaku  secara seimbang dan harmoni.
Di Malaysia,
Kementerian Pelajaran Malaysia melalui Sukatan
Pelajaran Bahasa Melayu (2002)
mengutarakan  konsep  penggabungjalinan dan penyerapan sebagai amalan yang harus dilakukan  dalam  proses  pengajaran  dan pembelajaran bahasa. Amalan ini dinamakan pendekatan bersepadu. Zaharah Aziz  (2004)  dan  Juriah  Long  dan  Siti Fatimah Mohd Yassin (2006) menjelaskan bahawa  konsep  penggabungjalinan  yang dinyatakan  dalam Sukatan  Pelajaran  BM melibatkan  proses  yang  berikut,  iaitu  (1) penggabungjalinan kemahiran bahasa dengan  kemahiran  bahasa  yang  lain,  (2) penggabungjalinan aspek penggunaan bahasa dengan  aspek pengggunaan bahasa yang lain, (3) penggabungjalinan kemahiran  bahasa  dengan  sistem  bahasa, dan  (4)  penggabungjalinan  kemahiran bahasa dengan peribahasa. Konsep penyerapan pula merupakan proses menyerapkan  unsur-unsur  lain  ke  dalam pengajaran  Bahasa  Melayu.  Unsur-unsur tersebut  ialah  (1)  ilmu  pengetahuan,  (2) nilai  murni,  (3)  kewarganegaraan,  (4) semangat  patriotisme,  dan  (5)  peraturan sosiobudaya,  dan  (6)  kemahiran  bernilai tambah.
Pendekatan bersepadu juga merupakan  pendekatan  yang  memberi peluang  kepada  murid  untuk  belajar bahasa  secara  terpadu  antara  pengetahuan bahasa dan kecekapan bahasa (Widdowson,  1978).  Amalan  ini  penting kerana menurut Widdowson (1978), kesepaduan  ini  dapat  membantu  proses komunikasi dalam kalangan murid.
Amalan  ini  amat  bertentangan  dengan pendekatan struktural atau tradisional yang menjadikan  prinsip  fragmantasi  sebagai amalan dalam pengajaran dan pembelajaran  bahasa  (Juriah  Long  &  Siti Fatimah Mohd Yassin, 2006).
Secara jelasnya, pendekatan bersepadu  Kurikulum  Bersepadu  Sekolah Menengah  (KBSM)  ini  menyarankan  agar proses  belajar  Bahasa  Melayu  dijalankan prinsip yang berikut, iaitu:
(1)   proses  pembelajaran  bahasa  hendaklah memberi  penekanan    kepada  proses „pembelajaran  berpusatkan  murid‟  bagi
memberi  peluang  kepada  murid  untuk berinteraksi  dan  menguasai  kemahiran bahasa  sejajar  dengan  kemampuan mereka sendiri;
(2) proses pembelajaran
bahasa
dilaksanakan  dengan  mengaplikasikan pendekatan  masteri  bagi  memastikan murid  menguasai  isi  pelajaran  dan kemahiran bahasa mengikut tahap kebolehan murid itu sendiri; (3) proses pembelajaran bahasa
dilaksanakan melalui pelbagai pendekatan,  kaedah,  dan  teknik  yang sesuai;
(4) proses  pembelajaran  bahasa  melibatkan penggunaan  pelbagai  sumber  dan  bahan pengajaran dan pembelajaran;
(5) proses  pembelajaran  bahasa  melibatkan penggunaan tatabahasa yang tepat dalam setiap aspek pengajaran bahasa;
(6) proses pembelajaran bahasa
dilaksanakan melalui pendekatan bertema,  yang  meliputi  semua  bidang ilmu, hal persendirian dan kemasyarakatan serta isu semasa supaya hasil  pembelajaran,  kemahiran  bahasa, pembelajaran tatabahasa dan pengembangan  kosa  kata  bersepadu sifatnya;
(7) proses  pembelajaran  bahasa  melibatkan pengadaptasian bahan ilmiah dan sastera sebagai bacaan luas untuk meningkatkan daya  berfikir  dan  minat  ingin  terus membaca;
(8) proses  pembelajaran  bahasa  melibatkan penggabungjalinan antara satu kemahiran  bahasa  dengan  kemahiran bahasa  yang  lain,  kemahiran  bahasa dengan  sistem  bahasa,  dan  kemahiran dengan peribahasa;
(9) proses  pembelajaran  bahasa  melibatkan penyerapan  pelbagai  bidang  ilmu,  nilai murni, kewarganegaraan, peraturan sosiobudaya  dan  kemahiran  bernilai tambah;
(10)  proses  pembelajaran  bahasa  mengambil kira  pelaksanaan  konsep  pemulihan dalam  setiap  sesi  pengajaran  untuk membantu murid menguasai hasil pembelajaran yang belum dicapai mengikut kadar kemampuan mereka;
(11)  proses  pembelajaran  bahasa  memberi penekanan  kepada  pelaksanaan  proses penilaian  formatif  dan  sumatif  secara berterusan;
(12)  proses  pembelajaran  bahasa  melibatkan aktivit  pengayaan  dan  pemulihan  bagi membolehkan  murid  yang  menguasai hasil  pembelajaran  lebih  awal  daripada jangka  masa  yang  ditetapkan  melalui aktiviti atau tugasan yang lebih mencabar.
(Sukatan Pelajaran Bahasa Melayu KBSM Semakan , 2002) Walaupun pendekatan yang dicadang oleh Sukatan Pelajaran BM agak jelas,  tetapi  cadangan  ini  masih  dalam bentuk cadangan kurikulum, dan bukannya dalam  bentuk  amali  atau  pendekatan  yang diuji  keberkesanannya.  Oleh  itu,  beberapa konsep pendekatan bersepadu yang diketengahkan  oleh  tokoh  pendidikan bahasa perlu dilihat dan diteliti.
Salah  satu  pendekatan  pengajaran bahasa yang bercirikan pendekatan bersepadu  ialah  pendekatan  pengajaran bahasa  menyeluruh (whole  language approach). Pendekatan  ini  diadaptasi daripada  pendekatan  yang  diperkenalkan oleh  Rigg  (1991)  dan  Rigg  dan  Kazemek (1993). Pendekatan ini merupakan pendekatan  alternatif  kepada  pendekatan lain.  Menurut  Brown  (2001),  pendekatan ini mengutamakan  “pengajaran kemahiran bahasa  secara  integrasi  dan  natural  serta menekankan pembelajaran kooperatif, berpusatkan  murid,  penggunaan  bahasa yang  autentik,  mementingkan  makna, penilaian yang holistik dan integrasi empat kemahiran bahasa secara semula jadi ( four skills )”.
Integrasi  antara  kemahiran  bahasa yang  utama  ini  pula  dilakukan  secara semula  jadi  (natural)  (Edelsky,  1993; Richards,  2001).  Walau  pun  pendekatan ini dapat meningkatkan proses pembelajaran, tetapi mengabaikan kesalahan  bahasa  yang  dilakukan  oleh murid  (Hakuta  &  McLaughlin,  1996; Shang,  2000).  Hal  ini  menyebabkan pendekatan  ini  tidak  boleh  dilaksanakan secara total dalam konteks negara Malaysia  kerana  matlamat  pendidikan Bahasa  Melayu  bukan  sahaja  melahirkan
murid  yang  boleh  berkomunikasi  dengan baik,  tetapi  juga  boleh  menggunakan bahasa  dalam  konteks  budaya  yang  tepat dan  menyanjung  tinggi  aspek  ketepatan berbahasa.
Awang  Sariyan  (1998,  2003;  200; 2009) turut menjelaskan konsep pendekatan  bersepadu  dalam  pengajaran bahasa  yang  melibatkan  penyepaduan antara kecekapan linguistik dan kecekapan komunikatif.  Menurut  beliau  (2009), pendekatan  bersepadu  yang  bersandarkan pendekatan  pengajaran  bahasa  secara menyeluruh  ( whole  language )  hendaklah memberi penekanan kepada proses melengkapkan diri murid dengan pengetahuan bahasa ( equiping ) bagi membolehkan mereka memanfaatkan kemahiran  bahasa  untuk  keperluan  hidup ( enabling ). Untuk merealisasikan pendekatan  ini,  Awang  Sariyan  (2005) mencadangkan bahawa pendekatan eklektik yang menggabungkan (1)
pelbagai  kaedah  dan  teknik,  (2)    sistem bahasa  dan  kemahiran  bahasa,  dan  (3)  isi dengan konteks bahasa.
Pendekatan bersepadu yang diketengahkan oleh Mahzan Arshad
(2003)  lebih  praktikal  sifatnya.  Beliau mencadangkan bahawa pendekatan bersepadu  Bahasa  Melayu  hendaklah melibatkan  (1)  integrasi  antara  kemahiran bahasa,  (2)  integrasi  bahan  bacaan  dan perbincangan yang autentik (bahan bercetak yang sebenar), (3) penulisan yang berbagai-bagai  wacana  atau  perspektif berdasarkan  topik  yang  sama,  dan  (4) integrasi kemahiran berfikir dalam pengajaran  kemahiran  bahasa.  Mahzan Arshad (2003, 2008) mencadangkan bahawa penyepaduan keempat-empat kemahiran  bahasa  dan  kemahiran  berfikir hendaklah  dilakukan  serentak  dan  tidak terpisah-pisah sebagaimana cadangan yang dianjurkan  oleh  pendekatan  bersepadu. Menurut  Siti  Zabidah  Mohamed  (2006), penyepaduan  kemahiran  berfikir  penting kerana dapat meningkatkan tahap penulisan  karangan  murid,  berbanding dengan pendekatan tradisional.
Berdasarkan  konsep  pendekatan bersepadu  yang  diketengahkan  oleh  Rigg (1991)  dan  Rigg  dan  Kazemek  (1993), Awang  Sariyan  (1998,  2003,  2004,  2005, 2009),  Mahzan  Arshad  (2003,  2008),  dan Zaharah  Aziz  (2004),  jelas  bahawa  ada usaha  untuk  merealisasikan  matlamat Falsafah  Pendidikan  Kebangsaan  dalam konteks pengajaran di bilik darjah khususnya  bagi  memenuhi  keperluan intelek.  Namun,  pendekatan  yang  lebih fleksibel  perlu  dicari  bagi  memenuhi keperluan emosi dan rohani murid.
Ini bermakna, guru Bahasa Melayu diberi kebebasan penuh untuk memilih dan menggunakan  pendekatan  yang  sesuai untuk  mengajar  Bahasa  Melayu  di  bilik darjah, asalkan pendekatan tersebut memenuhi keperluan objektif dan matlamat  pendidikan  Bahasa  Melayu. Bertitik  tolak  daripada  situasi  ini,  para guru mencuba pelbagai pendekatan pengajaran bahasa dalam usaha membantu murid menguasai pengetahuan dan kemahiran bahasa.
Kesimpulannya,  sistem  pendidikan
Bahasa  Melayu  di  Malaysia,  melalui Sukatan Pelajaran Bahasa
Melayu mencadangkan penggunaan pelbagai strategi  dalam  mengajarkan  bahasa  bagi memastikan pengajaran dan suasana pembelajaran  Bahasa  Melayu  di  bilik darjah  menjadi lebih  berkesan  dan menarik.
Pendekatan holistik dalam pengajaran  Bahasa  Melayu  bersandarkan kepada  empat  teori  utama,  iaitu  teori pengajaran bahasa secara menyeluruh atau „ whole language’, gagasan  pendekatan pengajaran Bahasa Melayu secara bersepadu,  pendekatan  integrasi,  dan prinsip pendidikan holistik. Konsep pendekatan  pengajaran  bahasa  secara menyeluruh  dan  gagasan  pendekatan pengajaran Bahasa Melayu secara bersepadu menjadi panduan kepada pemilihan  strategi  pengajaran  yang  akan dijalankan,  manakala  prinsip  pendidikan holistik  pula  menjadi  panduan  kepada elemen yang akan diterapkan dalam modul
ini.    Pemupukan  prinsip  holistik  ini dilakukan  melalui  bahan  dan  aktiviti pengajaran  dan  pembelajaran.  Sementara itu,  prinsip  pendekatan  integrasi  menjadi panduan  kepada  cara  kandungan  ini disusun. Pendekatan bertema dan merentas kurikulum  pula  dijadikan  panduan  bagi menyusun  kurikulum  atau  kandungan modul ini.
Daripada keempat-empat teori utama  di  atas,  disimpulkan  bahawa pendekatan  ini  berpegang  kepada  lima prinsip  utama,  iaitu  (1)  realistik,  (2) strategi  yang  holistik,  (3)  integrasi,  (4) keseimbangan, dan (5) insan yang syumul. Realistik  bermaksud  pengajaran  bahasa hendaklah  dilakukan  secara  „ real’ dan „dekat‟ dengan diri murid. Prinsip ini juga memberi  penekanan  terhadap  pelaksanaan pengajaran  bahasa  dalam  konteks  yang sebenar  di  bilik  darjah.  Selaras  dengan prinsip  ini,  pendekatan  ini  menekankan bahawa  setiap  aktiviti  pengajaran  dan pembelajaran hendaklah berdasarkan konteks yang bersifat semula jadi (Goodman, 2005).
Prinsip kedua pula ialah keseimbangan pelaksanaan yang bermaksud  bahawa  proses  pengajaran  dan pembelajaran  hendaklah  mengambil  kira keseimbangan antara (1) teori dan amalan,
(2)  aktiviti  individu  dan  berkumpulan,  (3) fakta dan imiginasi, (4) proses dan hasilan, dan  (5)  intuitif  (naluri)  dan  rasional (Miller,  2007).  Ini  bermakna,  proses pengajaran  bahasa  hendaklah  mengambil kira penyepaduan antara semua aspek yang dinyatakan di atas.
Dalam  kajian  ini,  integrasi  pula bermaksud (1) integrasi kandungan bahasa atau  kemahiran  bahasa,  dan  (2)  integrasi antara  pelajaran  atau  bidang.  Dalam pendekatan ini, prinsip integrasi kemahiran bahasa bermaksud semua proses pengajaran  bahasa  melibatkan  integrasi empat  kemahiran  bahasa,  iaitu  kemahiran mendengar, bertutur, membaca dan menulis  secara  konteks  dan  natural  atau semula  jadi.  Pendekatan  ini  memberi penekanan  terhadap  konsep  penyepaduan
antara  keempat-empat  kemahiran  bahasa dalam proses pengajaran dan pembelajaran dan  menolak  konsep  fragmentasi  dalam setiap  aspek  pengajaran  bahasa  (Rigg, 1991).  Prinsip  ini  memberi  penekanan kepada  proses  melengkapkan  diri  murid dengan  pengetahuan  bahasa  ( equiping ) bagi  membolehkan  mereka  memanfaatkan kemahiran  bahasa  untuk  untuk  keperluan hidup  ( enabling )  (Awang  Sariyan,  (1998; 2003; 2004; 2009).
Pendekatan bersepadu juga mengambil  kira  perkembanga  potensi murid secara menyeluruh ( human wholeness )  bagi  membentuk  insan  yang syumul.  Menurut  ahli  pendidikan  holistik barat  seperti  Miller  (1988,  2007;  2010), Gang  (1993),  Forbes  (2003),  Rudge (2008),  dan  tokoh  pendidikan  setempat seperti  Syed  Ali  Ashraf  (1994),  Hasan Langgulung  (2002),  dan  Tajul  Ariffin Noordin  (2000;  2005),  proses  pendidikan bukan  sahaja  mementingkan  penguasan kognitif  atau  pengetahuan  semata-mata, tetapi  turut  menanam  sifat  humanistik  dan kerohanian dalam kalangan murid.
Berdasarkan  prinsip  realistik  yang digagaskan oleh Goodman (2005),
Gagasan  Pendekatan  Bersepadu  Bahasa Melayu  oleh  Awang  Sariyan  (2003,  2005, 2009),  pendekatan  Pengajaran  Bahasa secara  Menyeluruh  ( Whole  Language Approach) (Rigg,  1991;  Goodman,  2005),
Pendekatan Integrasi (Drake, 2007; Fogarty,  1991),  dan  Pendidikan  Holistik (Miller,  2007;  Miller,  1991;  Tajul  Ariffin Noordin,  2000,  2005;  Hasan  langgulung, 1997,  2002),  lapan  strategi  pengajaran bahasa  secara  holistik  diketengahkan. Strategi tersebut ialah:
(1)Pengajaran Bahasa Melayu secara kontekstual dan natural.
(2) Pengajaran Bahasa Melayu secara bertema.
(3)Pengajaran Bahasa Melayu secara seimbang antara  pengetahuan  bahasa  dan  kecekapan bahasa dan antara hasilan dan proses.
(4) Pengajaran Bahasa Melayu yang memupuk semua potensi diri.
(5)Pengajaran
Bahasa Melayu
yang menyediakan jalinan hubungan antara (a) murid  dengan  diri  sendiri,  (b)  murid
dengan  rakan  sebayanya,  dan  (c)  murid dengan persekitarannya.
(6)  Pengajaran Bahasa Melayu secara tranformatif dan berpusatkan murid. (7)  Penggunaan  bahan  pembelajaran  yang autentik, dan
(8)   Penilaian autentik.
Falsafah Pendidikan Bahasa menuntut  agar  proses  pengajaran  dan pembelajaran  Bahasa  Melayu  peringkat sekolah menengah di Malaysia dilaksanakan  bersepadu  bagi  mencapai bukan  sahaja  kemahiran  dan  pengetahuan bahasa, namun turut memupuk potensi diri murid  secara  seimbang  dan  harmoni. Namun,  kajian  lalu  mendapati  perkara  ini selalu  dikesampingkan  proses  pengajaran dan  pembelajaran  bahasa  lebih  tertumpu kepada  usaha  mencapai  pencapaian  yang baik  dalam  aspek  pengetahuan  bahasa semata-mata. Proses pengajaran dan pembelajaran bahasa juga terlalu memberi fokus kepada aspek kognitif dan mengabaikan  aspek  emosi  dan  rohani murid.
Bertitik tolak daripada permasalahan ini, pengkaji membangunkan  sebuah  modul  pengajaran bahasa yang diharap
dapat mengembangkan potensi diri murid secara menyeluruh  dan  seimbang,  di  samping mencapai objektif falsafah bahasa kebangsaan  Malaysia  ini.  Kajian  ini dijalankan  bagi  menjawab  soalan  kajian:
(1)  apakah  pandangan  murid  terhadap kemampuan pendekatan pembelajaran bahasa  secara  holistik  meningkatkan kemahiran berbahasa?; (2) apakah pandangan  murid  terhadap  kemampuan pendekatan  pembelajaran  bahasa  secara holistik  memupuk  emosi  dan  rohani?;  (3) apakah pandangan murid terhadap kemampuan pendekatan pembelajaran bahasa  secara  holistik  meningkatkan motivasi murid?

## METODE
Reka  bentuk  kajian  merupakan kajian  pembangunan  yang  dijalankan berdasarkan  model  pembangunan  modul Richey  dan  Klien  (2007)  dan  Morrison, Ross,  dan  Kemp  (2007).    Proses pembangunan  modul  ini  melibatkan  tiga fasa,  iaitu  fasa  analisis  keperluan,  reka bentuk  dan  pembinaan,  dan  pelaksanaan dan  penilaian.  Proses  pembinaan  modul pula  melibatkan  sembilan  langkah.  Modul ini  merupakan  preskripsi  lengkap  tentang perkara  yang  dilakukan  oleh  murid  dan guru dalam proses pengajaran dan pembelajaran dan juga tugasan  yang perlu dilaksanakan  murid  semasa  menggunakan modul ini.
Tiga  instrumen  digunakan  dalam kajian  ini.  Pertama,  soal  selidik,  kedua temu  bual  separa  struktur  dan  bukti dokumen.  Soal  selidik  ditadbirkan  kepada murid  bagi  mendapatkan  data  tentang kemampuan modul meningkatkan kemahiran  berbahasa  dan  motivasi  murid. Protokol  temu  bual  digunakan  bagi mendapatkan  data  daripada  murid  tentang kemampuan  modul  yang  dibangunkan meningkatkan  kemahiran  berbahasa  dan motivasi murid serta memupuk potensi diri murid,  khususnya  dari  aspek  emosi  dan rohani.  Bukti  dokumen  juga  digunakan bagi  menyokong  dapatan  kajian.  Teknik pengutipan  data  ini  digunakan  kerana teknik  ini  boleh  memberikan  “maklumat yang  „segar‟  ( fresh )  daripada  peserta kajian tentang kebolehgunaan modul  yang dibangunkan  di  bilik  darjah”  (Merriam, 2001, hlm. 75).
Kajian  ini  melibatkan  tiga  guru Bahasa  Melayu  dan  tiga  kumpulan  murid Tingkatan  Empat.  Setiap  seorang  guru mengajarkan  tiga  modul.  Begitu  juga dengan kumpulan murid Tingkatan Empat ini,  mereka  terpaksa  melalui  tiga  modul bagi  setiap  kumpulan.  Responden  guru terdiri daripada tiga guru yang berpengalaman.  Ketiga-tiga  mereka  sudah mengajarkan  Bahasa  Melayu  peringkat sekolah  menengah  lebih  daripada  lapan tahun.  Responden  murid  pula  terdiri
daripada  murid  kelas  sederhana  dan taburannya mewakili masyarakat Malaysia,  iaitu  terdiri  daripada  pelbagai kaum  dan  jantina.  Responden  guru  dipilih berdasarkan pengalaman mereka, kesediaan  mereka  menjadi  pengajar  bagi modul  ini,  dan  kebenaran  Pengetua sekolah  masing.  Hal  ini  penting  kerana menurut  Marshall  dan  Rossman  (1989) kerja  sama  semua  pihak  sangat  penting kerana dapat membantu penyelidik mendapatkan  maklumat  yang  banyak. Kerja  sama  yang  jitu  daripada  guru  dan pihak  sekolah  diperlukan  kerana  aspek  ini membolehkan  wujudnya  hubungan  dan kepercayaan  antara  penyelidik  dengan peserta  kajian  serta  bagi  memungkinkan pengkaji  memperoleh  data  yang  berkualiti dan  berkredibiliti  (Patton,  1990;  Merriam, 1988).
Dalam kajian ini, modul pengajaran Bahasa Melayu secara bersepadu  merangkumi  sembilan  set  unit pelajaran  Bahasa  Melayu  tahap  Tingkatan Empat  (SMA).  Modul  ini  dibangunkan berlandaskan  pendekatan  holistik,  dan dijalankan  berdasarkan  lapan  strategi pengajaran  bahasa  Melayu,  seperti  yang dinyatakan  di  atas.  Proses  pemilihan kandungan modul pengajaran ini melibatkan  lima  proses  utama,  iaitu  (1) menentukan  tema  dan  subtema  pelajaran yang akan digunakan, (2) memilih objektif pelajaran, (3) menentukan aktiviti pengajaran  dan  pembelajaran  yang  akan dijalankan, (4) pengisian pelajaran (sistem bahasa  dan  pengisian  kurikulum)  yang akan  digabung  jalin  dan  diserap,  dan  (5) menentukan  kaedah,  bahan  pembelajaran dan bentuk penilaian yang akan digunakan dalam modul yang dibangunkan.
Dari  aspek  pengisian  kandungan, aspek  penggunaan  bahasa,  kemahiran bahasa,  hasil  pembelajaran  bahasa,  sistem bahasa,  komponen  sastera  (KOMSAS), dan  pengisian  kurikulum  disusun  secara seimbang bagi setiap modul. Dalam kajian ini,  aspek  penggunaan  bahasa  melibatkan kemahiran  interpersonal,  maklumat  dan estetik.
Dari  aspek  strategi  pengajaran pula,  lapan  (8)  strategi  pengajaran  bahasa secara  bersepadu  diaplikasikan.  Strategi pengajaran  yang  diterapkan  dalam  modul ini  ialah  (1)  pengajaran  Bahasa  Melayu secara  kontekstual  dan  natural, (2) pengajaran Bahasa Melayu secara bertema, (3)  pengajaran  Bahasa  Melayu  secara seimbang  antara  pengetahuan  bahasa  dan kecekapan  bahasa,  dan  antara  hasilan  dan proses pembelajaran, (4) pengajaran Bahasa  Melayu yang  memupuk  semua potensi  diri  dan  budaya  Masyarakat Melayu/Malaysia,  (5)  pengajaran  Bahasa Melayu yang menyediakan jalinan hubungan  antara  (i)  murid  dengan  diri sendiri, (ii) murid dengan rakan
sebayanya, dan (iii) murid dengan persekitarannya,  (6)    pengajaran  Bahasa Melayu secara tranformatif dan berpusatkan  murid,  (7)  penggunaan  bahan pembelajaran  yang  autentik,  dan  (8) penilaian autentik dan berterusan.

## HASIL DAN PEMBAHASAN
Bahagian ini akan membincangkan pandangan murid terhadap proses belajar
Bahasa  Melayu  berdasarkan  pendekatan holistik  yang  diterapkan  dalam  modul pengajaran  dan  pembelajaran  Bahasa Melayu  yang  dibangunkan.  Perbincangan ini melibatkan tiga aspek, iaitu kemampuan pendekatan pembelajaran bahasa  secara  holistik  meningkatkan kemahiran berbahasa, memupuk emosi dan rohani, dan meningkatkan motivasi murid. Kesimpulannya,  dapatan  kajian  ini  akan cuba menjawab soalan kajian yang berikut:
Soalan  Kajian  1:  Apakah  pandangan murid terhadap kemampuan
pendekatan pembelajaran bahasa secara holistik
meningkatkan kemahiran berbahasa?
Jadual  1  menunjukkan  pandangan  murid terhadap kemampuan modul yang dibangunkan berdasarkan pendekatan holistik  dalam  meningkatkan  kemahiran berbahasa. Dapatan soal selidik mendapati 84.8%  murid  menyatakan  bahawa  modul ini dapat meningkatkan kemahiran berbahasa  seperti  kemahiran  mendengar, bertutur, membaca dan menulis.

## Jadual 1

## Kemampuan Pendekatan Pembelajaran Bahasa secara Holistik Meningkatkan Kemahiran Berbahasa
Aspek dinilai Respon Murid Ya Tidak Tidak Pasti Kekerapan ( f) (N=125) Peratus (%) f % f % 1.  Adakah kemahiran berbahasa (seperti kemahiran mendengar, bertutur, membaca dan menulis) dapat ditingkatkan? 106 84.8 17 13.6 2 1.6 2.  Adakah pelajaran yang diajar guru dapat membantu anda menguasai kemahiran bahasa yang lain? 119 95.2 4 3.2 2 1.6 3.  Adakah bahan media yang digunakan dalam modul ini jelas dan membantu pelajaran anda? 109 87.2 16 12.8 - -
Dapatan temu  bual  pula  mendapati bahawa kemahiran berbahasa dalam kalangan murid dapat ditingkatkan apabila
mereka  menggunakan  modul  ini.  Yang berikut diperturunkan beberapa pandangan murid  yang  menyatakan  pendapat  mereka terhadap pelaksanaan modul ini.
“modul ini dapat membantu saya meningkatkan kemahiran berbahasa dan mempraktikkan kemahiran bertutur saya dengan betul”
(Transkripsi Temu bual Murid_Kajian Lapangan_Modul 4)
Modul  ini    juga  dapat  meningkat penguasaan  tatabahasa  dalam  kalangan murid.  Menurut  salah  seorang  murid, aktiviti pembelajaran dalam modul ini, “ Dapat tingkatkan tatabahasa kami. Kami diajar tulis ayat permintaan tentang isu sosial ”.
(Transkripsi Temu bual Murid_Kajian Lapangan_Modul 1)
Dapatan  ini  disokong  oleh  bukti dokumen yang turut menunjukkan bahawa modul  pengajaran  ini  dapat  meningkatkan kemahiran murid dalam kemahiran menulis, walaupun aktiviti menulis merupakan  antara  aktiviti  yang  sukar. Yang  berikut  antara  karangan  yang dihasilkan  murid  setelah  mengikuti  modul pengajaran  secara  holistik  ini.  Tajuk karangan peribahasa ini ialah “Bagai enau dalam belukar, melepaskan pucuk masing- masing”.
Bagai enau dalam belukar melepaskan pucuk masing-masing merupakan peribahasa yang berkaitan dengan masyarakat pada zaman ini yang kian melupakan sikap tanggung jawab kepada  sesama  manusia.  Peribahasa  di  atas  bertujuan  memberi  kesedaran  kepada masyarakat  supaya  tidak  melupakan  orang  yang  berada  dalam  kesusahan.  Dalam peribahasa  ini  juga  kita  dapat  kaitkan  dengan  kehidupan  pada  masa  kini.  Misalnya,  ibu mengandung  dan  warga  emas  sering  tidak  diberikan  tempat  duduk  kerana  sikap mementingkan diri dalam kalangan masyarakat.
(Bukti Dokumen Murid_Siti Zulaikha_Kajian Lapangan_Modul 5)
Selain  itu,  murid  juga  menyatakan bahawa  mereka  dapat  menulis  ringkasan karangan  dengan  cepat  setelah  mengikuti pembelajaran dalam modul ini. Yang
berikut  adalah  pandangan  murid  tentang proses pengajaran guru terhadap pengajaran ringkasan karangan: Penyelidik: Apa pandangan murid tentang pengajaran ringkasan karangan dalam Modul 2 tadi? Murid M: Faham. Senang sikit... Penyelidik: Mengapa senang faham? Murid M: Sebab cikgu guna jadual. Dari(pada) jadual baru buat ringkasan. Penyelidik: Selalunya macam mana cikgu ajar rumusan?
Murid N: Baca dan cari isi pentinglah. Penyelidik: Jarang macam ini? Murid O: Jarang...
(Transkripsi Temu bual Murid_Kajian Lapangan_Modul 2)
Soalan  Kajian  2:  Apakah  pandangan murid
terhadap kemampuan pendekatan pembelajaran bahasa secara  holistik  memupuk  emosi  dan rohani?
Dari aspek keupayaan bahan menimbulkan perasaan  simpati  dan  empati  murid,  rata- rata  murid  menyatakan  bahawa  modul  ini
dapat  menimbulkan  perasaan  simpati  dan insaf mereka terhadap bahan yang diajarkan  oleh  guru.  Teks  yang  digunakan bagi mengajarkan aspek kemahiran menulis  yang  bertajuk  “Buang  Bayi:  Di mana Keperihatinan Kita” amat menyentuh  jiwa  murid.  Perbualan  di bawah menunjukkan situasi ini: Penyelidik: Apa pandangan kamu terhadap bahan yang kita gunakan tadi? Murid M: Gambar buang bayi tadi?. Penyelidik: Ya..Apa pandangan kamu? Perasaan kamu? Murid M: Saya tak boleh tengok. Sedih sangat. Sampai hati mereka cikgu... Penyelidik: Apa pandangan kamu orang macam tu? Murid N: Macam binatang cikgu. Binatang pun tak mavam tu.. (Transkripsi Temu bual Murid_Kajian Lapangan_Modul 2) Soalan  Kajian  3:  Apakah  pandangan murid
terhadap kemampuan pendekatan pembelajaran bahasa secara  holistik  meningkatkan  motivasi murid?
Jadual  2  memaparkan  kemampuan  bahan pembelajaran  dan  aktiviti  pelajaran  modul yang dibangunkan ini meningkatkan motivasi  murid  yang  menjalani  aktiviti pembelajaran dalam modul yang dibangunkan.
Dapatan menunjukkan
bahawa  93.6%  murid  menyatakan  bahawa
mereka  semakin  ingin  mengetahui  dengan lebih  lanjut  tentang  tajuk  yang  mereka pelajari setelah mengikuti modul pengajaran  ini.  Mereka  juga  menyatakan bahawa  pelajaran  yang  mereka  ikuti sebagai  menarik  (90.4%).  Malah  mereka juga  menyatakan  bahawa  tiada  aktiviti yang  membosankan  (87.2%)  dan  tiada juga  aktiviti  yang  mereka  tidak  gemari (88%).

## Jadual 2
Kemampuan Bahan Pembelajaran dan Aktiviti Pelajaran Meningkatkan Motivasi Murid
Aspek Dinilai Respon Murid Ya Tidak Tidak Pasti Kekerapan ( f) (N=125) Peratus (%) f % f % 1.  Adakah anda mahu mengikuti pelajaran ini lagi? 112 89. 6 2 1.6 11 8.8 2.  Adakah pelajaran hari ini menarik? Mengapa menarik? 113 90.4 3 2.4 9 7.2 3.  Adakah terdapat aktiviti yang membosankan?. 16 12.8 109 87.2 - - 4.  Asakah terdapat aktiviti yang tidak anda gemari? 15 12.0 110 88.0 - - 5.  Adakah pelajaran hari ini membuatkan anda semakin ingin mengetahui dengan lebih lanjut tentang tajuk yang anda pelajari? 117 93.6 7 5.6 1 0.8 6.  Adakah kemahiran berbahasa (seperti kemahiran mendengar, bertutur, 106 84.8 17 13.6 2 1.6
membaca dan menulis) dapat ditingkatkan?
7.  Kalau ya, adakah anda akan gunakan kemahiran ini untuk pelajaran yang lain? 98 78.4 18 14.4 1 0.8
Dapatan ini disokong oleh
kenyataan  murid  dalam  temu  bual  yang dilakukan terhadap mereka. Antara pandangan  mereka  terhadap  kemampuan modul  ini  meningkatkan  motivasi  mereka ialah:
“Saya menyukai modul ini kerana dapat menarik minat saya dan cara belajar yang mudah difahami (dan dilakukan) dalam bentuk berkumpulan tidak membosankan. Iringan muzik dan alat untuk membantu proses pengajaran dan pembelajaran”
(Transkripsi Temu bual Murid_Kajian Lapangan_Modul 9)
Menurut  murid  lagi,  Modul  9  juga menarik  kerana  pelbagai  bahan  audio visual  digunakan.  Menurut  Nur  Amira, “s aya  dapat  belajar  dengan  berkesan melalui  lagu,  video,  gambar  slide  yang menarik”. Malah, beliau menambah: “Saya berharap guru dapat mengajar melalui kaedah ini lagi” (Transkripsi Temu bual Murid_Kajian Lapangan_Modul 9).
Dapatan  kajian  mendapati  modul yang dibangunkan ini dapat meningkatkan kemahiran berbahasa, memupuk emosi dan rohani, dan meningkatkan motivasi murid. Dari aspek peningkatan kemahiran berbahasa, data soal selidik dan temu bual serta bukti dokumen menunjukkan bahawa kemahiran  berbahasa  dapat  ditingkatkan. Ini menunjukkan bahawa proses pembelajaran  bahasa  dalam  kalangan murid  dapat  ditingkatkan  melalui  modul pengajaran bahasa secara holistik. Dapatan ini  sejajar  dengan  kajian  Staufer  (2008), Martin,  Martin  dan  Carvalho  (2008),  dan Leavitt-Noble  (2008).  Kajian  mereka  juga mendapati pendekatan ini dapat meningkatkan  penguasaan  murid  dalam
kemahiran berbahasa
secara keseluruhannya.
Menyentuh    aspek  emosi  dan rohani  murid,  modul  ini  juga  mendapati aspek  ini  dapat  ditingkat  dan  dipupuk melalui  bahan  bantu  mengajar  (BBM) yang digunakan. Data temu bual mendapati,  penggunaan  bahan  autentik tentang  “Buang  bayi”  dapat  menimbulkan perasaan  simpati  dan  empati  murid terhadap isu yang dibincangkan. Selain itu juga, modul pengajaran yang dibangunkan ini  dapat  menanam  sifat  kemanusiaan dalam  kalangan  murid.  Dapatan  kajian mendapati, bahan pembelajaran dan aktiviti  yang  digunakan  dalam  modul- modul ini menyentuh jiwa murid dan dapat menimbulkan  perasaan  empati.  Dapatan ini sejajar dengan kajian Shefy dan Sadler- Smith (2006) yang mendapati pengaplikasian  prinsip  bersepadu  atau holistik  dapat  meningkatkan  kesedaran emosi, menggalakkan perkongsian perspektif,  mencambahkan  sensitiviti  dan sifat  baik  hati  ( benevolance) dan  serta gemar  memenuhi  permintaan  orang  lain ( fulfilment ).  Begitu  juga  dengan  kajian yang dijalankan oleh Patel (2003).
Dari  aspek  kemampuan  modul pengajaran  secara  holistik  meningkatkan motivasi  murid  pula,  kajian  mendapati aktiviti  dan  bahan  bantu  mengajar  yang digunakan  dapat  meningkatkan  minat  dan motivasi  murid.  Dapatan  soal  selidik, temu bual dan bukti dokumen membuktikan bahawa modul yang dibangunkan ini dapat mewujudkan suasana  yang  kondusif  dalam  pengajaran bahasa, khususnya Bahasa Melayu.

## SIMPULAN
Secara keseluruhannya, proses pembelajaran  bahasa  Melayu  di  bilik darjah  peringkat  sekolah  menengah  dapat ditingkatkan, khususnya dari aspek kemahiran  berbahasa,  emosi  dan  rohani serta motivasi murid.  Dapatan kajian juga mendapati  strategi  pengajaran  bahasa Melayu  secara  holistik  yang  diterapkan dalam modul pengajaran ini boleh dilaksanakan  dan  dapat  membantu  proses pengajaran  dan  pembelajaran  bahasa. Aktiviti pengajaran dan pembelajaran yang dibangunkan berdasarkan pendekatan holistik  ini  bukan  sahaja  membantu  iklim pengajaran  bahasa  secara  holistik  dan natural,  tetapi  juga  berupaya  memupuk potensi  diri  murid  secara  seimbang  dan menyeluruh. Kajian ini juga membuktikan bahawa  model  pengajaran  Morrison  dan rakan-rakan (2007) ini boleh diaplikasikan dalam  proses  membangunkan  aktiviti  dan bahan pengajaran Bahasa Melayu.

## UCAPAN TERIMA KASIH
Saya  ingin  mengucapkan  ucapan terima  kasih  yang  tidak  terhingga  kepada murid-murid    Sekolah  Menengah  Atas (SMA)  yang  terlibat  sebagai  responden dalam  kajian  ini.  Data  yang  mereka berikan  secara  ikhlas  dapat  saya  gunakan sebagai  data  dalam  kajian  ini.  Saya  juga merakamkan  ribuan  terima  kasih  kepada guru-guru  Bahasa  Melayu  dan  Pengetua Sekolah (Ketua Sekolah) yang memberikan  kerja  sama  kepada  saya semasa  penyelidikan  ini  dijalankan.  Saya juga  merakamkan  ribuan  terima  kasih kepada  pihak  Kementerian  Pelajaran Malaysia  dan  Jabatan  Pendidikan  Negeri Perak  kerana  memberi  keizinan  kepada saya untuk menjalankan kajian ini.

## PUSTAKA RUJUKAN
Awang,  S,  Awang,W,  &  Zamri,M.2006.
Tahap pengetahuan guru prasekolah tentang Teori Vygotsky dalam pengajaran dan pembelajaran  bahasa  kanak-kanak prasekolah. Prosiding  Persidangan Serantau Pendidikan Bahasa Melayu Ke-2. USM: Pusat Pengajian Ilmu Pendidikan, 42-48.
Awang,  S.1998.  Pendekatan  bersepadu dalam  pendidikan  Bahasa  Melayu. Apa  khabarnya? Jurnal  Dewan
Bahasa, 42 (9), 809-815. _______________.2003. Pendekatan bersepadu pendidikan Bahasa Melayu dalam konteks pemerkasaan  bahasa. Kertas  kerja Seminar  Bahasa  Melayu  Sebagai Bahasa Ilmu. 26-27 April. Anjuran DBP.
______________.2004. Teras  pendidikan Bahasa  Melayu:  Asas  pegangan guru. Bentong: PTS Publications. ______________.2005. Merekayasakan pendidikan  Bahasa  Melayu  dalam menghadapi tantangan zaman. Prosiding  Persidangan  Serantau Pendidikan  Bahasa  Melayu. USM: Pusat  Pengajian  Ilmu  Pendidikan,
1-24. ______________.2009. Beberapa pertimbangan  falsafah  dan  praktik dalam memenuhi impian
pendidikan  Bahasa  Melayu  yang berkesan. Kertas  kerja  Program Wacana Akademik. Februari. Fakulti Bahasa, Universiti Pendidikan Sultan Idris.
Brown,  H.  D.  2000. Principles  language learning  and  teaching. (4th  ed.). New York: Longman.
___________.2001. Teaching by principles: An interactive approach to  language  pedagogy. (2nd  ed.). New York: Longman. Drake,  S.  M.  2007. Creating  standards- based integrated curriculum: Aligning, curriculum, content,
assessment,  and  instruction.  (2nd ed.) .  Thousand  Oaks,  Callifornia: Corwin Press, Inc.
Edelsky, C.1993. Whole language perspective. TESOL  Quarterly  27, 548-550.
Fogarty,  R..1991. The  mindful  school: How  to  integrate  the  curricula .
Illinois: Skylight.
Forbes, S. H. 2003. Holistic education: An analysis  of  its  ideas  and  nature.
Brandon,  VT:  Foundation  for Educational Renewal.
Gang,  P.  1993.  Holistic  education.  Dalam Flake.,  C.  L.  (Eds.), Holistic
Education: Principles,
Perspectives,  and  Practices (hlm. 86-91).  Brandon  VT:  Holistic education Press.
Goodman,  K.  S.2005. What’s  whole inwhole  language. Berkeley:  RDR Books.
Hakuta,  K.,  dan  McLaughlin,  B.1996.
Bilingualism  and  second  language learning: Seven tensions that define the  research.  Dalam  Berliner,  D. C., dan Calfee, R. C. Handbook of educational psychology, 603-621. Halliday,  M.  A.  K.  1973. Explorations  in the functions of language. London: Edward Arnold.
Hasan,  L.1997. Asas-asas  pendidikan Islam .  Kuala  Lumpur:  Dewan Bahasa dan Pustaka.
Hasan,  L.  2002. Peralihan  paradigma dalam  pendidikan  Islam  dan  sains sosial .  Jakarta:  Penerbit  Gaya Media Pratama.
Juriah, L.1998. Pengajaran Bahasa Melayu secara  interaktif. Dalam  Juriah Long (Eds.). Inovasi dalam
perkaedahan  pengajaran  bahasa. sains sosial, dan teknologi maklumat (hlm.  15-36). Bangi: Penerbit UKM,
Juriah,  L  dan  Siti  F.M.Y.2006.  Strategi penggabungjalinan dan penyerapan dalam  pengajaran  Bahasa  Melayu yang  bersepadu  dan  interaktif . Prosiding  Persidangan  Serantau
Pendidikan  Bahasa  Melayu  Ke-2.
USM: Pusat Pengajian Ilmu
Pendidikan, 63-75.
Leavitt-Noble,  K.  A.  2008. Improving  the writing skills of sixth grade English language learners with and without learning  disabilities.  An  integrated model  approach .  (Tesis  doktor
Falsafah). Diperoleh daripada pangkalan  data  Tesis  dan  Disertasi
ProQuest. (UMI No. 3307642). Littlewood,  W.  1992. Pengajaran  bahasa secara  komunikatif (Terj.  Juriah Long).  Kuala  Lumpur:  Dewan Bahasa dan Pustaka.
Mahzan,  A.2003. Pendidikan  literasi Bahasa  Melayu:  Satu  pendekatan bersepadu. Kuala  Lumpur:  Utusan
Publiations.
_______________.2008. Pendidikan literasi  Bahasa  Melayu:  Strategi perancangan  dan  pelaksanaan. Kuala Lumpur: Utusan Publiations.
Marshall,  C.,  dan  Rossman,  G.  B.  1989.
Designing  qualitative  research. Newbury Park: Sage Publications.
Martin,  D.,  Martin,  M.,  &  Carvalho,  K. 2008. Reading and learning- disabled  children:  Understanding the  problem Clearing  House:  A Journal  of  Educational  Strategies, Issues and Ideas , 81 (3), 13-117. Merriam, S. B.1988. Case study research in education: A qualitative approach. San  Francisco : Josey- Bass Publishers.
_______________.2001. Qualitative research
and case study application  in  education:  Revised and  expanded  from  case  study research in education. San Francisco: Josey-Bass Publishers.
Miller, J.  P.1988. The  holistic  curriculum. Toronto, Canada: OISE Press.
_____________.2007. The holistic curriculum. (2nd  ed.).  Toronto,
Canada: OISE Press.
_____________.2010. Whole child
education. Toronto:  University  of Toronto Press.
Miller, R.1991. New direction in education (Eds.),  Brandon,  VT:  Holistic
Education Press.
Morrison,  G. R., Ross, S. M.,  & Kemp,  J.
E. 2007. Designing effective instruction. (5rd  ed.).  New  York: John Wiley & Sonc, Inc.
Patel,  N.  V.  2003.  A  holistic  approach  to learning  and  teaching  interaction: Factors  in  the  development  of critical  learners. The  International of Educational Management, 17 (6), 272-284.
Patton,  M.  Q.1990. Qualitative  evaluation methords. (ed.  2).  Thousand  Oaks, Calif: Sage.
Richards, J. C.2001. Curriculum development  in  language  teaching.
Cambridge:  Cambridge  Universiti Press.
Richey,  R.  C.,  dan  Klein,  J.  D.  2007.
Design  and  development  research:
Methods,  strategies,  and  issues.
Mahwah,  NJ:  Lawrence  Erlbaum Associates Publisher.
Rigg. P. 1991. Whole language in TESOL .
TESOL Quaterly 25, 521-542.
Rigg,  P.  &  Kazemek,  F.  E.  1993.  Whole language in adult literacy education.  Dalam  Randall,  J  dan Peyton,  J. K. (Eds.) Approaches to adult  ESL  literacy  instruction . Washington, DC: National Clearinghouse on Literacy Education. Rudge, L. T. 2008. Holistic education: An
analysis of its pedagogical application . ( Tesis doktor falsafah). Diperoleh daripada pangkalan  data  Tesis  dan  Disertasi ProQuest. (UMI No. 3324114).
Shang, F. K. 2000. A comparative analysis on alternative approaches to literacy  instruction. International journal  of  lifelong  education, 19 (4), Ogos, 2000, 291–299.
Shefy,  E.,  dan  Sadler-Smith,  E.  2006. Applying  holistic  principles  in management development. Journal
of  Management  Development,  25 (4), 368-385.
Stauffer, M. 2008. Instruction of keyboarding skills: A whole language  approach  to  teaching functional literacy skills to students who are have additional disabilities. International  Journal of Special Education, 2 (1), 74-81. Kementerian  Pendidikan  Malaysia 2002. Sukatan  Pelajaran  Bahasa  Melayu KBSM  (Semakan). Kuala  Lumpur: Pusat Perkembangan Kurikulum. Syed,  A.A.1994. Horizon  baru  dalam pendidikan  Islam. Terj.  Ismail Ahmad.  Kuala  Lumpur:  Dewan Bahasa dan Pustaka.
Tajul,  A.N.2000.  Falsafah  Pendidikan Negara:  Penilaian  semula  ke  arah pendidikan  bersepadu  di  alaf  baru . Kertas kerja Konvensyen Mahasiswa  Nasional:  Mahasiswa dan isu pendidikan, UKM, Bangi. Tajul,  A.N,  Nor‟Aini,  dan  Nor  Sakinah, M.2005.  Merealisasi  pendidikan serantau  yang  berkualiti:  Anjakan kepada paradigma pendidikan bersepadu. Prosiding Seminar Pendidikan UKM-UNRI 2005. Fakulti Pendidikan, UKM, 8-17. Widdowson, H. G.1978. Teaching language as communication.
Oxford: Oxford University Press. Yahya,  O.  2005. Trend dalam  pengajaran Bahasa  Melayu. Bentong:  PTS Profesional.
Yahya, O, Roselan, B, dan Naffi, M. 2009.
Pemerkasaan  pendidikan  Bahasa Melayu dari teori ke praktik. Kuala Lumpur:  Utusan  Publication  &
Distributors.
Siti,  Z  Bt  Mohamed.  2006.  Kesan
Pendekatan Penyebatian
Kemahiran  Berfikir  Kreatif  dalam Pengajaran  Karangan  Deskriptif dan  Karangan  Imaginatif  dalam Kalangan  Murid  Tingkatan  IV. Tesis  Doktor  Falsafah  yang  tidak diterbitkan. Pusat  Pengajian  Ilmu Pendidikan, USM
Zaharah,  A.A  2004.  Analisis  sukatan pelajaran  Bahasa  Melayu  sekolah menengah  (semakan  2002).  Dalam
Dahlia Janan et al . (Eds.).
Mengajar  dan  Belajar  Bahasa Melayu (hlm . 29-47),  Tanjong Malim: Penerbit Universiti
Pendidikan Sultan Idris.